**Üröm Község Önkormányzat Képviselő-testületének**

**../2020. (09.10.) önkormányzati rendelete a**

**13/2019 (X. 31.) számú rendelet**

**az ürömi képviselők tiszteletdíjáról és természetbeni**

**juttatásairól módosításáról.**

Üröm Község Önkormányzat Képviselő-testülete a Magyarország helyi Önkormányzatairól szóló 2011. évi CLXXXIX. tv. 35. § (1) bekezdésben, a 143. § (4) bekezdés f) pontjában kapott felhatalmazás alapján az önkormányzati képviselők részére a tiszteletdíj és természetbeni juttatás mértékét az alábbiak szerint állapítja meg:

**1. §**

A R. 1.§. az alábbiak szerint egészül ki:

**Az ürömi képviselők, bizottsági elnökök és a bizottságok nem képviselő tagjainak tiszteletdíja:**

1. Az ürömi önkormányzati képviselő, bizottság elnöke és a bizottság tagja – nem képviselő tagjai is –havonta tiszteletdíjra jogosult.
2. A választott képviselő havi és bizottsági tag tiszteletdíja (alapdíja) bruttó 70.000.- Ft (azaz hetvenezer Ft)
3. A bizottságok nem képviselő tagja tiszteletdíja (alapdíja) bruttó 35.000.-Ft.

(azaz harmincötezer forint)

1. Ha a képviselő bizottságnak tagja, a tiszteletdíja –több bizottsági tagság esetén is- az 1. § (2) bekezdésben meghatározott összeg.
2. A bizottság elnöke a jelen rendelet 1. § (2) bekezdésében megállapított alapdíjon felül –több tisztség, bizottsági tagság esetén is- további havi 150.000 Ft (azaz százötvenezer Ft) tiszteletdíjra jogosult.

**2. §**

1. Ez a rendelet kihirdetése napján lép hatályba és azt követő napon hatályát veszti.
2. A rendelet kihirdetéséről a jegyző gondoskodik.

Üröm, 2020. szeptember 09.

Laboda Gábor Szabóné dr. Bartholomaei Krisztina

polgármester jegyző

Az önkormányzat Szervezeti és Működési Szabályzatának 41. § (4) bekezdése alapján kihirdetve és kifüggesztve:

2020. szeptember 10

Szabóné dr. Bartholomaei Krisztina

Jegyző